**Aş spune timpului, opreşte**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Cu buzele ţi-am tatuat în palmă

Pe fiecare deget câte-un vers,

Poemul de iubire, nu-i o şalmă,

Că te-am găsit şi nu opresc din mers.

Îmbrăţişarea ta mă răscoleşte

În fiecare noapte şi nu pot

S-adorm. Aş spune timpului: Opreşte!

Printre secunde albastre să înot

Şi să mă joc la nesfârşit cu ele,

Pe talpă dacă le sărut din zbor,

Clepsidrele să se transforme-n stele

Din Carul Mare până în Alcor.

- Ce am simţit, iubite? Ce profund

Mi-ai coborât în suflet, n-ai să ştii,

Ai conturat cu mâinile, rotund,

Cele mai îndrăzneţe fantezii,

Când sânii-mi înfloresc sub mâna ta

Şi coapsele se-aprind sub mângâieri...

Dar tu, mai bine, nu mă asculta,

Opreşte timpul pentru-acele seri

De mai pe care le aştept sperând

Că voi trăi ce n-am trăit vreodată,

Şi o să-nvăţ iubirea numărând

Nopţi cu parfum de mosc şi ciocolată.

Ioan Grigoraș Liliana Trif